ربنا بيقبل التوبة ... تمام ، لو إبليس تاب وأستغفر ورجع لربنا ! ايه بقي ؟!
فكرتني بواحد كتب مرة : سؤال من طفل لكنه عميق جدًا : هل لو تاب إبليس ، سينهار المشروع الإلهي؟  والناس في الكومنتات قعدت ترد علي بعض وبتاع.  زي ما قلت سابقًا ، كل واحد تنط في دماغه فكرة يفتكر نفسه حكيم العالم ومخلصه من الجهل والظلامية. على كل حال في شوية أسئلة برضه:  1- هتستفيد ايه من إجابة السؤال ، يعني نفترض أنه جاوبتك بأي إجابة ، اللي هيحصل ويتغير بقى؟  إيه اللي ممكن يخلي سؤال زي دا له قيمة؟ 2- لو إبليس تاب ، إنت هتعرف منين؟ ، يعني هيقولك هو مثلًا؟  3- أنت مالك؟ ، لو هو تاب بالفعل ، فربنا هو اللي هيحاسبه في النهاية ، إنت مالك بقى؟ وإجابة السؤال عمومًا أنه مش هيتوب ، وأن علم الله تعالى أنه لن يتوب حكم له بنار جهنم.  المهم أنت ما تكونش من اللي هيسمعوا الخطاب دا :  "وَقَالَ الشَّيْطَانُ لَمَّا قُضِيَ الْأَمْرُ إِنَّ اللَّهَ وَعَدَكُمْ وَعْدَ الْحَقِّ وَوَعَدتُّكُمْ فَأَخْلَفْتُكُمْ ۖ وَمَا كَانَ لِيَ عَلَيْكُم مِّن سُلْطَانٍ إِلَّا أَن دَعَوْتُكُمْ فَاسْتَجَبْتُمْ لِي ۖ فَلَا تَلُومُونِي وَلُومُوا أَنفُسَكُم ۖ مَّا أَنَا بِمُصْرِخِكُمْ وَمَا أَنتُم بِمُصْرِخِيَّ ۖ إِنِّي كَفَرْتُ بِمَا أَشْرَكْتُمُونِ مِن قَبْلُ ۗ إِنَّ الظَّالِمِينَ لَهُمْ عَذَابٌ أَلِيمٌ" وتكون من اللي بيتوبوا عشان ربنا يغفر لهم ويقبل توبتهم زي ما أنت كاتب في السؤال.